CELEX: 62013TN0591
Language: el
Date: 2013-11-08 00:00:00
Title: Υπόθεση T-591/13: Προσφυγή της 8ης Νοεμβρίου 2013 — Groupe Canal + και Canal + France κατά ΓΕΕΑ — Euronews (News+)

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/12
            
         Προσφυγή της 8ης Νοεμβρίου 2013 — Groupe Canal + και Canal + France κατά ΓΕΕΑ — Euronews (News+)
   (Υπόθεση T-591/13)
   2014/C 31/21
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσες: Groupe Canal + SA (Issy-Les-Moulineaux, Γαλλία) και Canal + France (Issy-les-Moulineaux) (εκπρόσωπος: L. Barissat, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Euronews (Ecully, Γαλλία)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να αποφανθεί ότι υπάρχει κίνδυνος σύγχυσης ή συσχέτισης, κατά την έννοια του άρθρου 8, παράγραφος 1, στοιχείο β', του κανονισμού 207/2009, μεταξύ της αίτησης για το σήμα NEWS+ και του προγενέστερου γαλλικού λεκτικού σήματος ACTU+ (αριθ. 063 457 667) για τις επίμαχες υπηρεσίες,
            
         
               —
            
            
               να μεταρρυθμίσει την απόφαση του τμήματος προσφυγών της 9ης Σεπτεμβρίου 2013 στα σημεία 23 έως 35 και να απορρίψει την αίτηση καταχώρισης του σήματος NEWS+ (αριθ. 9 141 003),
            
         
               —
            
            
               επικουρικώς, να ακυρώσει την απόφαση του τμήματος προσφυγών της 9ης Σεπτεμβρίου 2013, με την οποία απορρίφθηκε η προσφυγή και επιβεβαιώθηκε, κατά παράβαση του άρθρου 8, παράγραφος 1, στοιχείο β', του κανονισμού 207/2009, η προσβαλλόμενη απόφαση, με την οποία είχε απορριφθεί η ανακοπή κατά της αίτησης καταχώρισης ως κοινοτικού σήματος του σήματος NEWS+ (αριθ. 9141 003), ανακοπή που είχε ασκηθεί βάσει του προγενέστερου σήματος ACTU+ (αριθ. 063 457 667).
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η εταιρία Euronews.
   
      Σήμα προς καταχώριση: Το λεκτικό σήμα «News+» για υπηρεσίες των κλάσεων 35, 38 και 41 – Αίτηση καταχώρισης κοινοτικού σήματος αριθ. 9 141 003.
   
      Δικαιούχοι του κατά τη διαδικασία της ανακοπής αντιταχθέντος σήματος ή σημείου: Οι προσφεύγουσες.
   
      Αντιταχθέν σήμα ή σημείο: Το γαλλικό σήμα «ACTU+» για προϊόντα και υπηρεσίες των κλάσεων 9, 28, 35, 38, 39 και 41.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β' του κανονισμού 207/2009.